Como ya ye tradición, la Vagamar desti añu tendrál so empiezu cola llegada (arribada) de los congresistes al Puertu Deportivu de Xixón nel barcu Cimavilla I, a la que socederá un pasacáis pel centru la ciudá cola compaña duna banda gaites. Tres del actu institucional dinauguración, una llectura de textos lliterarios nasturianu fecha por miembros de la sociedá xixonesa y representantes políticos, abrirál camín a una selmana de programación variao, onde amás de conferencies, ponencies, meses redondes y presentaciones, habrá actuaciones musicales y teatrales, proyecciones cinematográfiques (estrenarásel  doblaxe al asturianu de  Night of the living dead), un homenaxe a lactriz Aurora Sánchez y la entrega de los  Premios Timón. Tamién habrá dos esposiciones allugaes nel CMI de LArena, una coles semeyes del concursu que tolos años convoca Tierra Astur (durante la Vagamar) y la otra, dedicada a la cerámica negra de Miranda (del 20 de setiembre al 15 de payares).